Motstandsbevegelsen fikk våpen fra ulike kilder: Noe gjemt av den polske hæren før kapitulasjonen i 1939, våpen etterlatt av sovjetiske styrker i 1941, kjøp eller kapring av våpen fra tyskere og flyslipp fra SOE, som hadde en polsk avdeling. Knapphet på ammunisjon var et problem under oppstanden. Ved innledningen til oppstanden hadde Armia Krajowa rifler, pistoler, 300 maskinpistoler, rundt 60 maskingeværer, 35 antitanksvåpen og håndgranater. I løpet av de første dagene kapret de 6 haubitser, 7 bombekastere, 13 tunge og 57 lette maskingeværer, 370 rifler, 103 pistoler og 27 fra tyskerne. De polske styrkene var helt underlegne i utrustning, og de var ikke i stand til å erobre sentrale posisjoner som broer, flyplasser og militære stillinger. mini|Skisse over kloakksystemet som motstandsbevegelsen brukte til å bevege seg mellom bydeler.